Denai Alam

Denai Alam adalah kawasan perumahan yang terletak di kawasan Subang, Petaling Jaya, Selangor. Denai Alam merupakan kawasan tanah pamah yang landai. Antara lokasi berhampiran ialah Subang Bestari, Kota Damansara, Taman Tun Dr Ismail, Subang, Tropicana, Alam Budiman, Damansara Utama, Bukit Damansara, Ara Damansara, Bukit Jelutong, Alam Nusantara, Setia Eco-Park, Bandar Nusa Rhu, Setia Alam, Setia Damai, Petaling Jaya, Elmina dan lain-lain. Denai Alam juga dikenali dengan kesesakan lalu lintas yang ketara pada waktu puncak setiap hari, khususnya di laluan keluar menuju ke arah Petaling Jaya melalui Persiaran Elektron. Keadaan ini berpunca daripada perancangan persimpangan yang kurang sesuai dengan tempoh lampu isyarat yang berpanjangan serta pertambahan jumlah penduduk yang semakin meningkat, sekali gus menyumbang kepada volume trafik yang tinggi. Pengangkutan Denai Alam dapat dicapai dengan menggunakan perkhidmatan bas awam yang disediakan oleh Rapid KL; iaitu laluan T772 dalam Koridor Lebuhraya Persekutuan. Perkhidmatan bas laluan T772 bermula di hentian bas Stesen MRT Kwasa Sentral (kod hentian bas – SA1020) di Persiaran Kwasa Puteri dalam kawasan Kwasa Damansara menuju ke Taman Bukit Subang dengan melewati Denai Alam, Taman Subang Perdana (Seksyen U3 Shah Alam), Subang, dan Seksyen U6 Shah Alam. Laluan bas T772 merupakan laluan bas peranatara MRT Laluan Kajang dan merupakan satu daripada lima laluan bas yang berkhidmat di hentian bas Stesen MRT Kwasa Sental. Rujukan